Source: http://mantsala.vas.fi/tietoja/puheenvuoroja/kannanottoja/vastaus-kyselyyn-laakaripalveluista/
Timestamp: 2017-10-20 18:10:33+00:00
Document Index: 2293180

Matched Legal Cases: ['§ 60', '§ 102', '§ 48', '§ 151', '§ 82', '§ 60']

Vastaus kyselyyn lääkäripalveluista - Mäntsälän Vasemmisto ry
Kunnanvaltuusto § 60 04.03.2013
Kunnanhallitus § 102 18.03.2013
Perusturvalautakunta § 48 17.04.2013
Kunnanhallitus § 151 29.04.2013
Kunnanvaltuusto § 82 27.05.2013
KVAL § 60
Sosiaalidemokraattien, Vasemmistoliiton ja Vihreiden valtuutetut jättivät seuraavanlaisen kyselyn 4.3.2013:
Kuntalaisten kannalta tärkeät lääkäripalvelut ovat ”takunneet” Mäntsälässä useita vuosia lähinnä lääkäripulasta johtuen.
Ratkaisua ongelmaan on haettu edellisen valtuustokauden loppupuolelta lähtien lähinnä päivystyksen järjestelyjen kautta. Yöpäivystys on jo pidempään ollut Hyvinkäällä ( tai Porvoossa ).
Joulukuun 13 päivänä 2012 edellinen perusturvalautakunta saattoi perusteellisen valmistelun tuloksena tehdä päätöksen myös iltapäivystyksen ( klo 18 – 22 ) siirtämisestä Hyvinkäälle. Tammikuun 17 päivän päätöksellä 2013 perusturvalautakunta oikeutti ylilääkärin allekirjoittamaan sopimuksen päiväajan päivystyksen lääkäripalvelujen hankinnasta.
Tämän järjestelyn perusteella haluamme kysyä:
Säilyvätkö asukkaiden kannalta niin erinomaiset erikoislääkärien iltavastaanotot Mäntsälän terveyskeskuksessa nykyisessä laajuudessaan ?
Kun ilta-aikana ambulanssin suorittamat kuljetukset suuntautuvat entistä useammin Hyvinkäälle, merkitsee se ajoaikojen pidentymistä ja siis lisääntynyttä kysyntää sairaankuljetuspalveluille. Yhä useammin joudutaan lähettämään Mäntsälän tehtävälle vapaa ambulanssi joltakin kauempana sijaitsevalta päivytyspaikalta (tyypillisesti Hyvinkäältä tai Järvenpäästä).
Haluammekin kysyä:
Onko sairaanhoitopiiriltä tiedusteltu lisäresurssin sijoittamista Mäntsälään ?
Joulukuun perusturvan kokouksen valmisteluosassa todettiin vuosittaisista päivystyksen iltakäynneistä ( noin 2400 kpl ), että Hyvinkää hoitaisi niistä puolet ja neljännes tulisi ruuhkauttamaan seuraavan aamun päivystystä Mäntsälässä. Yksi neljännes jäisi kokonaan tekemättä ( turhina ! ).
Kysymmekin: Mistä lukemat on saatu ? Onko ne otettu huomioon sopimusta kirjoitettaessa ?
Kun yllä kerrotut päivystysjärjestelyt ovat kunnossa ja toiminnassa, kiinnostaa allekirjoittaneita:
Millaiset ovat olleet iltavastaanoton jonotusajat Hyvinkäällä ?
Kuinka Mäntsälän terveyskeskuksen päivystysvastaanotto on sujunut ?
Onko aluelääkäreille pääsy yhtään nopeutunut nykytilanteesta ?
Toivomme vastauksia ja väliraporttia jo tulevan syksyn aikana, riippumatta siitä mitä tapahtuu
kuntien yhdistymisrintamalla ja SOTE-uudistuksessa.
Mäntsälässä 4. päivänä maaliskuuta 2013
Sosialidemokraattien , Vasemmistoliiton ja Vihreiden valtuutetut”
Kunnanvaltuusto lähettää kyselyn kunnanhallitukselle valmisteltavaksi.